  Майя Бывальцева 28-тӥ гудырикошконэ 11 часын (Москва дыръя) Анай-атайёслэн VII огъяросси кенешонзы ортчоз. Ужрадэ Удмуртиысь дышетскисьёслэн но анай-атайёссы пыриськыны быгатозы. Со сярысь элькунысь дышетонъя но тодосъя министерстволэн пресс-службаез ивортӥз. Россиысь калыкез дышетонъя министр Сергей Кравцовлэн дышетскисьёслэн анай-атайёсынызы пумиськонэз онлайн амалэн ортчоз, сое министерстволэн сайтаз но «ВКонтакте» мерлыко вотэсысь нимлыко  меӵак эфирын возьматозы. Министрен вераськон борды дышетон удысысь федерал но улосвыл экспертъёс но итӥськозы Тодэ вайытом, 21-тӥ гудырикошконэ Удмуртиын дышетӥсьёслэн элькун конференцизы озьы ик онлайн амалэн ортчиз. Нош 20-тӥ гудырикошконэ Ижкаре анай-кылъя дышетӥсьёс люкаськылӥзы.  Тегъёс: Дышетон Москва Удмуртия анай-атайёс  